སྐབས་དང་སྐབས་སུ།རང་རེའི་ཆོས་རྒྱུད་གྲུབ་མཐའ་ཁག་གི་བླ་ཆེན་རྣམས་མཉམ་དུ་འཛོམས་ནས་ཐུགས་མཐུན་ཞི་ལྷོད་ངང་ཕན་ཚུན་གསུང་གླེང་དང་ཞལ་རྩེད་གནང་བཞིན་པའི་བརྙན་དང་པར་མཇལ་རྒྱུ་ཡོད་པ་ནི།དེ་འདྲའི་ཐུགས་དཀྱེལ་དང་སྙིང་སྟོབས་ཀྱི་མཚོན་བྱེད་ཅིག་ཡིན་པས་དེ་ལ་མི་དགའ་གང་ལ་དགའ།སྨན་རིའི་ཁྲི་འཛིན་རིན་པོ་ཆེ་མཆོག་ནི།ཐུགས་དཀྱེལ་དེ་འདྲ་མཚོན་པའི་སྡིངས་ཆ་དེའི་ཐོག་གི་སྐར་མ་འོད་ཆེན་ཞིག་ཡིན་པས།ཁོང་ནི་རི་ཁ་བ་ཅན་པའི་སྐྱེ་བོ་རེ་རེའི་སེམས་ཀྱི་སྒྲོན་མེ་ཞིག་ཏུ་རྩི་ཆོག་ལ།ཁོང་གི་རླབས་ཆེན་བཞེད་དགོངས་ཀྱང་རང་ཅག་བོད་མི་རེ་རེའི་ཕུགས་བསམ་གྱི་ཀློང་ན་ཐིམ་ཡོད།